wickkiey/tamil-wikipedia-chunked huggingface dataset:
# நீல பிடரி கிளி

**நீல பிடரி கிளி** (***சிடினசு சையனுரசு***) என்பது மியான்மர், தீபகற்ப தாய்லாந்து, மலேசியா, போர்னியோ, சுமத்ரா மற்றும் அருகிலுள்ள தீவுகளின் தெற்கு முனையில் காணப்படும் கிளி சிற்றினம் ஆகும்.
# நீல பிடரி கிளி

## விளக்கம்

நீல பிடரி கிளி ஒரு சிறிய வகை கிளி (18 செ.மீ.) ஆகும். முதன்மையாக இது பச்சை நிறத்தில் பிரகாசமான சிவப்பு நிற கீழ்விரிகை உறைகளுடன், சிவப்பு நிற தோள்பட்டை மற்றும் இறக்கை உறைகளில் மஞ்சள் நிற ஓரங்களுடன் காணப்படும். பாலின வேறுபாடுகள் இச்சிற்றினத்தில் காணப்படும். பெண் கிளி சாம்பல்-பழுப்பு நிற தலையினைக் கொண்டுள்ளது. ஆணு கிளியின் தலையில் கருப்பு மேலங்கி, சிவப்பு மேல் தாடை மற்றும் நீல நிற தலை மற்றும் பிடரியினைக் கொண்டுள்ளது.
# நீல பிடரி கிளி

## வகைப்பாட்டியல்

நீல பிடரி கிளி முன்னர் *சிடினசு* பேரினத்தின் ஒரே ஒரு சிற்றினமாகக் கருதப்பட்டது. ஆனால் பன்னாட்டுப் பறவை வாழ்க்கை *அபோட்டியை* துணையினத்தை சிமியூலு கிளி எனத் தனி சிற்றினமாக அங்கீகரித்தது. பன்னாட்டு பறவையிலாளர்கள் சங்கம் பின்னர் இதைப் பின்பற்றி, இதை ஒரு தனித்துவமான இனமாக ஆதரித்தது.
# நீல பிடரி கிளி

## வகைப்பாட்டியல்

### துணையினங்கள்

இரண்டு துணையினங்கள் உள்ளன:  
- *சி. சி. சைனுரசு* பர்மா, தாய்லாந்து, மலேசியா, சிங்கப்பூர், போர்னியோ, சுமத்ரா.
- *சி. சி. பொன்டியசு* : சிபெருத் தெற்கே மொண்தாவி தீவுகள். பரிந்துரைக்கப்பட்ட துணையினங்களை விட பெரியது.
# நீல பிடரி கிளி

## வாழிடமும் உணவும்

நீல பிடரி கிளி பொதுவாக 700 மீட்டருக்கு கீழ் உள்ள தாழ் நில காடு, திறந்த காடு, பழத்தோட்டங்கள் மற்றும் தோட்டங்கள், சதுப்புநிலங்கள், அடர்ந்த புதர்கள் மற்றும் தென்னந்தோப்புகளில் காணப்படுகிறது. இவை 20 பறவைகள் வரை கொண்ட மந்தைகளாக வாழ்கின்றன. இவை விதை, பழம் மற்றும் பூக்களை சாப்பிடுகின்றன.
# சிடினசு

**சிடினசு** (*Psittinus*) என்பது சிட்டாகுலிடே குடும்பத்தில் உள்ள ஒரு கிளி பேரினமாகும். இது நீல பிடரி கிளி (*சிடினசு சையனுரசு*) என்ற ஒற்றை சிற்றினத்தை உள்ளடக்கியதாக முன்பு கருதப்பட்டது. ஆனால் சைமெலுயி கிளி *(சி. அபோதி*) 2021-ல் பன்னாட்டு பறவையிலாளர்கள் சங்கத்தினால் ஒரு தனித்துவமான சிற்றினமாகப் பிரிக்கப்பட்டது. 2019ஆம் ஆண்டில் மேற்கொள்ளப்பட்ட மரபணு பகுப்பாய்வு, *சிடகுலா* பேரினம் பலதொகுதி பிறப்பு பேரினமாகக் கண்டறியப்பட்டது. இது *சிடினசு* என்பதை ஒரு தனித்துவமான பேரினமாகப் பராமரிக்க, *பிசிட்டாகுலா* பிரிக்கப்பட வேண்டும் என்பதை இந்த ஆய்வு குறிக்கிறது.
# மாதோகர் கோட்டை, அரியானா

**மாதோகர் கோட்டை** (*Madhogarh Fort*) என்பது இந்தியாவின் அரியானா மாநிலத்தின் மகேந்திரகர் மாவட்டத்திலுள்ள மாதோகர் கிராமத்திற்கு அருகில், ஆரவல்லி மலைத்தொடரிலுள்ள மாதோகர் மலையின் உச்சியில் அமைந்துள்ள ஒரு கோட்டையாகும். மகேந்திரகரிலிருந்து இது தொலைவில் அமைந்துள்ளது மகேந்திரகரில் இருந்து, சத்னாலி சௌக் வழியாக அல்லது மகேந்திரகர்- சத்னாலி- லோகாரு சாலை வழியாக அடையலாம்.  
மாதோகர் கிராமத்தில், சுற்றுலாப் பயணிகளுக்கு ஆர்வமுள்ள பல பழைய அவேலிகள் உள்ளன. இது செகாவதி அவேலிகளின் பாணியில் உள்ளூர் இந்து கட்டிடக்கலையில் கட்டப்பட்டுள்ளது.
# மாதோகர் கோட்டை, அரியானா

## வரலாறு

18 ஆம் நூற்றாண்டின் முதல் பாதியில், பல்வந்த் சிங் என்பவர் தனது கட்டுப்பாட்டின் கீழ் இப்பகுதியை வைத்திருந்தபோது, முதலாம் மாதோ சிங் என்பவரால் இது நிறுவப்பட்டது. கோட்டைக்கு "மாதோகர்" என பெயரிடப்பட்டது; "மாதோகர்" என்றால் "மாதோவின் கோட்டை" என்று பொருள். 1755 ஆம் ஆண்டில், சுதந்திர முகலாயத் தலைவரான இஸ்மாயில் பேக்கைத் தாக்கியபோது, இந்தூர் மகாராஜா கந்தே ராவ் ஓல்கரின் கீழ் இந்த பகுதி இராஜபுத்திரர்களிடமிருந்து மராட்டியப் பேரரசுக்குச் சென்றது.
# மாதோகர் கோட்டை, அரியானா

## சுற்றுலா அம்சம்

சுற்றுலா செல்பவர்களுக்கு இது மிகவும் முக்கிய இடமாகும். மழை மற்றும் குளிர்காலத்தில் இங்கு செல்வது நல்லது. பனிமூட்டத்தின் போது உள்ளூர் மக்களால் "சிறிய முசோரி" என்றும் அழைக்கப்படுகிறது. புஜூர்க் மக்களிடமிருந்து பெறப்பட்ட தகவல்களின்படி, இந்த கோட்டை கி.பி 16-17 இல் கட்டப்பட்டது எனவும், சுவாய் மாதோ சிங் என்பவர் செய்ப்பூருக்கும் தில்லிக்கும் இடையில் ஓய்வெடுக்க இக்கோட்டையைக் கட்டினார் எனவும் அறியப்படுகிறது. மேலும் அவரது பெயரில் கிராமத்திற்கு மாதோகத் என்றும் பெயரிடப்பட்டது. அந்த காலத்தில் தில்லிக்கும் செய்ப்பூருக்கும் இடையில் மாதோகத் வர்த்தக மையமாக வலுவாக இருந்தது. மலைக்கு கீழே பனியாக்கள் (தொழில் செய்பவர்கள்) மூலம் கட்டப்பட்ட பல அவேலிகள் இன்றும் உள்ளன. இங்கு "ஜல்பாரி" என்ற பாலிவுட் படத்தின் படப்பிடிப்பு நடந்தது.
# மாதோகர் கோட்டை, அரியானா

## கட்டிடக்கலை

இந்த கோட்டை அரியானாவில் உள்ள ஒரு சில மலைக்கோட்டைகளில் இதுவும் ஒன்றாகும். கட்டிடக்கலை இந்து இராஜபுத்திர கட்டிடக் கலையைச் சேர்ந்தது.  
மலைகளில் உள்ள பாறைகளை வெட்டியதன் மூலம் படிக்கட்டுகள் உருவாக்கப்பட்டுள்ளன. எனவே கோட்டையை அணுகுவது கடினம். இது இரண்டு பகுதிகளைக் கொண்டுள்ளது: மலையின் உச்சியில் ஒரு மேல் பகுதி, ஒரு பாழடைந்த பிரதான அமைப்பு மற்றும் மலையின் உச்சிக்கு கீழே ஒரு சிறிய பகுதி. கோட்டையானது மலையைச் சுற்றி உயரமான மற்றும் அடர்த்தியான சுவரால் சூழப்பட்டுள்ளது. கோட்டையைச் சுற்றி பல கொத்தளங்கள் உள்ளன. கோட்டையின் பகுதிகளுக்கு கீழே, தண்ணீர் தொட்டி ஒன்று உள்ளது. மேல் வளாகத்தில் தண்ணீர் தொட்டியுடன் இணைக்கப்பட்டதாகத் தோன்றும் சில அறைகள் உள்ளன.
# மாதோகர் கோட்டை, அரியானா

## பாதுகாப்பு மற்றும் மேலும் மேம்பாடு

அரியானா அரசு மாதோகர் கோட்டையை ஒருங்கிணைத்து ஒரு ஒருங்கிணைந்த சுற்றுலா விடுதியை உருவாக்க திட்டமிட்டுள்ளது. சுற்றுலாப் பயணத்தின் ஒரு பகுதியாக சர்வதேச சுற்றுலாத் தலமாக மேம்படுத்தும் வகையில், மகேந்திரகர் கோட்டை மற்றும் மாதோகர் கோட்டை ஆகிய இரண்டும் பிஞ்சூர் தோட்டத்தின் வரிசையில் புதுப்பிக்கப்பட்டு வருகின்றன. மேலும் 100 கோடி ரூபாயில் திட்டத்தில் ரூ 30 கோடி 2018-19 நிதியாண்டில் மாதோகர் கோட்டைக்காக ஏற்கனவே வெளியிடப்பட்டது.
# மாதோகர் கோட்டை, அரியானா

## பிரபலமான கலாச்சாரத்தில்

இதன் அழகிய இடத்தின் காரணமாக, இந்தியப் பின்னணிப் பாடகர் உதித் நாராயணின் மகன் ஆதித்ய நாராயண் பாடிய பிரபலமான பாடலான "ஜிட் பிட் கிட் பிட்" ,*கவுன் கிட்னே பானி மே* மற்றும் *ஜல்பாரி: தி டெசர்ட் மெர்மெய்ட்* உள்ளிட்ட பல திரைப்படங்கள் இங்கு படமாக்கப்பட்டன.
# ஜான் டி. பாரோ

## கல்வி

பாரோ 1964 வரை வெம்ப்லியில் உள்ள பர்காம் தொடக்கப்பள்ளியிலும் , 1964 முதல் 1971 வரை சிறுவர்களுக்கான ஈலிங் இலக்கணப் பள்ளியிலும் பயின்றார். மேலும் 1974 ஆம் ஆண்டில் தர்காம் பல்கலைக்கழகத்தில் உள்ள வான் மில்டர்ட் கல்லூரியில் கணிதத்திலும்இயற்பியலிலும் தனது முதல் பட்டத்தைப் பெற்றார். 1977 ஆம் ஆண்டில் தென்னிசு வில்லியம் சியாமா மேற்பார்வையில் ஆக்ஸ்போர்டு மாக்டலன் கல்லூரியில்வானியற்பியலில் முனைவர் பட்டம் பெற்றார்.
# ஜான் டி. பாரோ

## ஆராய்ச்சியும் தொழிலும்

பாரோ 1977 முதல் 1981 வரை ஆக்ஸ்போர்டு, கிறிஸ்து சர்ச்சில் இளம் ஆராய்ச்சி விரிவுரையாளராக இருந்தார். கலிபோர்னியா பெர்க்லி பல்கலைக்கழகத்தில் வானியலில் மில்லர் காமன்வெல்த் இலிண்டேமன் ஆய்வுறுப்பினராகவும் (1977 - 1980) மில்லர் ஆய்வுறுப்பினராகவும் (1980 - 1980) இரண்டு முதுமுனைவர் ஆண்டுகளை முடித்தார்.  
1981 ஆம் ஆண்டில் சசெக்சு பல்கலைக்கழகத்தில் சேர்ந்த அவர் , வானியல் மையத்தின் பேராசிரியராகவும் இயக்குநராகவும் உயர்ந்தார். 1999 இல் அவர் பயன்முறைக் கணிதவியல், கோட்பாட்டு இயற்பியல் துறையில் பேராசிரியராகவும் , கேம்பிரிட்ஜ் பல்கலைக்கழகத்தின் கிளேர் முற்றத்தில் உறுப்பினராகவும் ஆனார். 2003 முதல் 2007 வரை இலண்டனின் கிரெழ்சம் கல்லூரியில் வானியல் பேராசிரியராக இருந்த அவர் , 2008 முதல் 2011 வரை வடிவவியலின் கிரெழ்சம் பேராசிரியராக நியமிக்கப்பட்டார்.  
1999 முதல் கேம்பிரிட்ஜ் பல்கலைக்கழகத்தில் மில்லினியம் கணிதத் திட்டத்தை (எம். எம். பி.) இயக்கினார். இது கணிதம் கற்பித்தல், கற்றல், மேலும் அதன் பயன்பாடுகளை மேம்படுத்துவதற்கான ஒரு பரப்புரைக் கல்வி திட்டமாகும். 2006 ஆம் ஆண்டில் பக்கிங்காம் அரண்மனையில் இரண்டாம் எலிசபெத் மகாராணியால் கல்விச் சாதனைக்கான ராணியின் ஆண்டு பரிசுஐவருக்கு வழங்கப்பட்டது.  
500க்கும் மேற்பட்ட இதழியல் கட்டுரைகளை வெளியிட்டதோடு மட்டுமல்லாமல் , பாரோ பிராங்கு ஜே. திப்ளருடன் இணைந்து எழுதிய (The Antropic Cosmological Printiple) கருத்துக்களின் வரலாறு குறித்த ஒரு படைப்பு ஆகும். குறிப்பாக அறிவார்ந்த வடிவமைப்பு, தொலைநோக்கியல், அத்துடன் வானியற்பியல் பற்றிய ஒரு ஆய்வுக் கட்டுரை, 1983 ஆம் ஆண்டு வெளியான ' படைப்பின் இடது கை ' என்ற புத்தகத்தில் தொடங்கி, பொது வாசகர்களுக்காக 22 புத்தகங்களை இவர் வெளியிட்டார். அவரது புத்தகங்கள் பெரும்பாலும் பால் டிராக், ஆர்த்தர் எடிங்டன் போன்ற சிறந்த இயற்பியலாளர்களின் படைப்புகளிலிருந்து திரட்டிய ஏராளமான உண்மைகளின் தொகுப்பு வடிவத்தில் வான்பொருள் கேள்விசார் விவகாரங்களின் நிலையை சுருக்கமாகக் கூறுகின்றது.  
இயற்பியல் அண்டவியல் முன்வைத்த கோட்பாட்டுச் சிக்கல்களுக்கு பாரோவின் அணுகுமுறை, அவரது புத்தகங்களைப் பொது வாசகர்களுக்கு அணுகக்கூடியதாக மாற்றியது. எடுத்துகாட்டாக, பாரோ ஒரு மறக்கமுடியாத முரண்பாட்டை அறிமுகப்படுத்தினார் , அதை அவர் " குரூசோ மார்க்சு விளைவு " என்று அழைத்தார் ( இரசல் போன்ற முரண்பாட்டுகளைப் பார்க்கவும்). இங்கு அவர் குரூசோ மார்க்சு " என்னை ஓர் உறுப்பினராக ஏற்றுக்கொள்ளும் எந்தக் கழகத்திலும் சேர நான் விரும்பவில்லை. " புரிந்து கொள்ளக்கூடிய அளவுக்கு எளிமையான அண்டம் அதைப் புரிந்துகொள்ளும் திறன் கொண்ட ஒரு மனதை உருவாக்குதல் மிகவும் எளிதானது " என்று பாரோ கூறினார்.  
பாரோ 10 டவுனிங் தெரு, விண்ட்சர் கோட்டை<nowiki/>யிலும், ம் வத்திக்கானிலும் பொது மக்களுக்கு விரிவுரை நிகழ்த்தினார். 2002 ஆம் ஆண்டில் அவரது நாடகம் இன்ஃபினிட்டிஸ் மிலன், வலென்சியாவில் திரையிடப்பட்டு, 2002 இல் இத்தாலிய பிரமி உபு அரங்கப் பரிசை வென்றது.
# ஜான் டி. பாரோ

## தகைமைகள்

வாழ்க்கைக்கும் அண்டத்திற்கும் இடையிலான உறவும் மனித புரிதலின் தன்மையும் பற்றிய அவரது எழுத்துக்களுக்காக, " ஆன்மீக யதார்த்தங்களைப் பற்றிய ஆராய்ச்சி அல்லது கண்டுபிடிப்புகளை நோக்கிய முன்னேற்றம் " சார்ந்து 2006 டெம்பிள்டன் பரிசு பாரோவுக்கு வழங்கப்பட்டது. அவர் ஒரு ஐக்கிய சீர்திருத்த தேவாலயத்தின் உறுப்பினராக இருந்தார் , இது " அண்டத்தின் மரபான தெய்வீகப் படத்தை " கற்பிக்கிறது என்று அவர் விவரித்தார்.  
2008 ஆம் ஆண்டில் அரசு கழகம் அவருக்கு ஃபாரடே பரிசை வழங்கியது. 2003 ஆம் ஆண்டில் இலண்டனில் உள்ள அரசு கழகத்தின் உறுப்பினராகவும் , 2009 ஆம் ஆண்டில் ஐரோப்பா கல்விக்கழக உறுப்பினராகவும் தேர்ந்தெடுக்கப்பட்டார். ஹெர்ட்ஃபோர்ட்ஷையர் , சசெக்ஸ் , டர்ஹாம் சவுத் வேல்ஸ் மற்றும் ஸ்ஸ்கெசின் பல்கலைக்கழகங்களில் இருந்து தகைமை முனைவர் பட்டம் பெற்ற இவர் , நாஞ்சிங் பல்கலைக்கழகத்தில் தகைமைப் பேராசிரியராக இருந்தார். 1989 ஆம் ஆண்டில் கிளாஸ்கோ பல்கலைக்கழகத்தில் நூற்றாண்டு கிஃபோர்டு விரிவுரையாளராக இருந்தார்.  
2015 ஆம் ஆண்டில் இயற்பியல் நிறுவனத்தின் டிராக் பரிசும் பொற்பதக்கமும் , 2016 ஆம் ஆண்டில் அரசு வானியல் கழகத்தின் பொற்பதக்கமும் அவருக்கு வழங்கப்பட்டது.
# ஜான் டி. பாரோ

## இறப்பு.

பாரோ 2020, செப்டம்பர் 26 அன்று தனது 67 ஆம் அகவையில் பெருங்குடற் புற்றுநோயால் இறந்தார்.
# ஜான் டி. பாரோ

## வெளியீடுகள்

ஆங்கிலத்தில்  
பிற மொழிகளில்  
பதிப்பாசிரியராக
# மெத்தேன்தெலூரால்

**மெத்தேன்தெலூரால்** (*Methanetellurol*) என்பது CH<sub>3</sub>TeH. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மொத்தமாக பெரிய அளவில் சுத்திகரிக்கப்பட்ட எளிய கரிமதெலூரியம் சேர்மமாக இது அறியப்படுகிறது. தெலுரோல் என்ற வேதிப்பொருளாகவும் இது வகைப்படுத்தப்பட்டுள்ளது. ஒரு நிறமற்ற வாயுவான இது அறை வெப்பநிலைக்கு அருகில் தெலூரியம் மற்றும் மீத்தேன் ஆக சிதைகிறது.
# மெத்தேன்தெலூரால்

## தயாரிப்பு

Na/NH3 வேதிப்பொருள்களைப் பயன்படுத்தி இருமெத்தில் இருதெலூரைடைக் குறைத்து அதன்பின் தொடர்ந்து NaTeCH<sub>3</sub> சேர்மத்தை கந்தக அமிலத்துடன் சேர்த்து புரோட்டானேற்றம் செய்வதன் மூலம் மெத்தேன்தெலூரால் தயாரிக்கப்படுகிறது.
# மெத்தேன்தெலூரால்

## பண்புகள்

சில வெளியீடுகள் இந்த சேர்மத்தை இதன் உறுதியற்ற தன்மை காரணமாக பயன்பாடுகளில் பற்றாக்குறை உள்ளதாக விவரிக்கின்றன.  
அகச்சிவப்பு நிறமாலை அளவீடுகளின்படி மெத்தேன்தெலூரால் பருப்பொருளுடன் அகச்சிவப்பு கதிர்வீச்சின் தொடர்பளவு ν<sub>Te-H</sub> = 1995 செ.மீ<sup>−1</sup> ஆகும். இலகுவான இதர ஒப்புமை சேர்மங்களான மெத்தேன்செலீனால், மெத்தேனெத்தியால், மெத்தனால் ஆகியவற்றின் பருப்பொருளுடனான அகச்சிவப்பு கதிர்வீச்சின் தொடர்பளவுகள் முறையே ν<sub>E-H</sub> = 2342 (E = Se), 2606 (E = S), மற்றும் 3710 செ,மீ−1 (E = O) என்பனவாகும்.
# நங்கல் சிரோகி

**நங்கல் சிரோகி** (*Nangal Sirohi*) என்பது இந்தியாவின் அரியானா மாநிலத்தின் மகேந்திரகர் மாவட்டத்திலுள்ள ஒரு கிராமமாகும். வர்ணம் பூசப்பட்ட செகாவதி இராஜபுத்திர கட்டிடக்கலைக்கு புகழ்பெற்ற அவேலிகளுக்கு இது புகழ் பெற்றது. இது தெற்கு அரியானாவில் உள்ள மகேந்திரகரிலிருந்து நர்னால் (நர்னாலில் இருந்து 15.5 கி.மீ.) நோக்கி 9.5 கி.மீ. தொலைவில் உள்ளது.
# நங்கல் சிரோகி

## வரலாறு

நங்கல்-சிரோகி கோஸ்யா கோத்ரத்தின் அஹிர்களால் நிறுவப்பட்டது. 500 ஆண்டுகளுக்கு முன்பு இவர்களின் மூதாதையர்கள் அண்டை நாடான தெரோலி அஹிர் கிராமத்திலிருந்து வந்தவர்கள். நங்கல் சிரோகி கிராமம் மொகிந்தர் கர் மற்றும் நர்னால் நகருக்கு இடையே தேசிய நெடுஞ்சாலை 148 பி இல் அமைந்துள்ளது.
# நங்கல் சிரோகி

## வரலாறு

### அவேலிகள் மற்றும் கட்டிடக்கலை

முன்பு ஜெய்ப்பூர் மாநிலத்தின் கீழிருந்த இந்தப் பகுதி ஜாட் ஆட்சியாளர் பாட்டியாலா மகாராஜாவின் கீழ் வந்தது. அவேலி கோட்டையைக் கட்டியவர்களில் முதன்மையானவர் லாலா தேக் சந்த் என்பவராவார். இங்கு அமைந்துள்ளவரலாற்றுச் சிறப்புமிக்க அவேலிகள், எட்டு தலைமுறைகளுக்கு முன்பு சத்னாலியிலிருந்து இடம்பெயர்ந்த பணியாக்களால் கட்டப்பட்டது. பின்னர் விக்ரம் நாட்காட்டி 1959இல் (1902 கி.பி), லாலா தீன் தயாள் என்பவர் செகாவதி இராஜ்புத்திர கட்டிடக்கலையில் அலங்கரிக்கப்பட்ட கேரவன்செராயைக் கட்டினார்.
# நங்கல் சிரோகி

## இதனையும் காண்க

- மாதோகர் கோட்டை, அரியானா
# விக்கிப்பீடியா:குறுங்கட்டுரைகள்/விரிவாக்கம்/2023, 2024, 2025

2023, 2024, 2025 ஆம் ஆண்டுகளில் செய்யப்பட்டு வரும் பணிகளை ஆவணப்படுத்தும் பக்கம்.  
முதன்மைத் திட்டம்: விக்கிப்பீடியா:குறுங்கட்டுரைகள்/விரிவாக்கம்
# விக்கிப்பீடியா:குறுங்கட்டுரைகள்/விரிவாக்கம்/2023, 2024, 2025

## செயலாக்கம்

- :
- [[விக்கிப்பீடியா:தரவுத்தள அறிக்கைகள்/நீளமான குறுங்கட்டுரைகள்
# விக்கிப்பீடியா:குறுங்கட்டுரைகள்/விரிவாக்கம்/2023, 2024, 2025

## செயலாக்கம்

### அறிதல்கள்

குறுங்கட்டுரைகள் எனும் வார்ப்புரு இடப்பட்ட கட்டுரைகள் உண்மையிலேயே சிறிய கட்டுரைகளாக எனப் பார்வையிட்டபோது, கீழ்காணும் அறிதல்கள் பெறப்பட்டன.  
1. முதலில் இடப்பட்டவை, நீக்கப்படாமலேயே இருந்திருக்கலாம்.
1. ஆரம்பிக்கப்பட்டவற்றை மற்றவர் விரிவுபடுத்த வேண்டும் எனும் ஆர்வத்திலும் வார்ப்புரு இடப்பட்டிருக்கலாம். நபர்கள் குறித்த கட்டுரைகள் பலவற்றில் இம்முறை கடைப்பிடிக்கப்பட்டுள்ளது.
1. இவை பெரும்பாலும் சான்று இணைக்கப்படாதவையாக இருக்கின்றன.
1. தமிழ் விக்கிப்பீடியா ஆரம்பிக்கப்பட்டு, வளர்ந்த தொடக்கக் காலத்தில் உருவாக்கப்பட்டவை ஆகும்.
1. குறிப்பிடத்தக்கமை இல்லாத கட்டுரைகளாக உள்ளன.
# விக்கிப்பீடியா:குறுங்கட்டுரைகள்/விரிவாக்கம்/2023, 2024, 2025

## செயலாக்கம்

### வழிகாட்டல்

1. குறிப்பிடத்தக்கமை இல்லாத கட்டுரைகளை நீக்கலாம்.
1. சான்றில்லாத கட்டுரைகளில் சான்று சேர்க்கலாம். அல்லது வார்ப்புரு *சான்றில்லை* எனும் வார்ப்புருவினை இடலாம்.
1. குறைந்தது 4 முழுமையான தகவல்களுடன், விக்கிப்பீடியா கட்டுரைக்கான தகுதிகளைக் கொண்டிருப்பின், *குறுங்கட்டுரை* எனும் வார்ப்புருவை நீக்கிவிடலாம்.
# விக்கிப்பீடியா:குறுங்கட்டுரைகள்/விரிவாக்கம்/2023, 2024, 2025

## செயலாக்கம்

### பலன்கள்

1. ஒரு சான்றுகூட இல்லாத கட்டுரைகள் குறுங்கட்டுரை எனும் வார்ப்புருவைக் கொண்டிருந்தால் - குறுங்கட்டுரை வார்ப்புரு நீக்கப்பட்டு, 'சான்றில்லை' வார்ப்புரு இடப்படுகிறது. குறுங்கட்டுரைகள் எனும் வகைக்குள் ஏராளமான 'சான்றில்லாத கட்டுரைகள்' அடங்கிக் கிடக்கின்றன!
1. போதுமான தகவல்களைக் கொண்டிருக்கும் கட்டுரைகளில் 'குறுங்கட்டுரைகள்' எனும் பகுப்பு நீக்கப்படுகிறது.
# விக்கிப்பீடியா:குறுங்கட்டுரைகள்/விரிவாக்கம்/2023, 2024, 2025

## புள்ளிவிவரம்

| எண் | align=2,819 |  |
| --- | --- | --- |
| 2 | 01-சனவரி-2026 | align=2,258 |
# விக்கிப்பீடியா:குறுங்கட்டுரைகள்/விரிவாக்கம்/2023, 2024, 2025

## தொடர்ச்சி

[[விக்கிப்பீடியா:குறுங்கட்டுரைகள்/விரிவாக்கம்/2026, 2027, 2028
# குழு 13 ஐதரைடு

**குழு 13 ஐதரைடுகள்** (*Group 13 hydrides*) என்பவை தனிம வரிசை அட்டவணையின் 13 ஆவது தொகுதியில் ஐதரசன் பிணைப்புகளைக் கொண்ட இரசாயனச் சேர்மங்களைக் குறிக்கும். இக்குழுவின் உறுப்புகள்: போரான், அலுமினியம், காலியம், இண்டியம், தாலியம் ஆகியவையாகும்.
# குழு 13 ஐதரைடு

## மூவைதரைடுகள்

எளிமையான இந்த தொடரை XH<sub>3</sub> என்ற வேதியியல் வாய்ப்பாடு அடையாளப்படுத்துகிறது. X ஆனது போரான் குடும்பத்தில் உள்ள ஏதேனும் ஒரு தனிமத்தைக் குறிக்கிறது.  
பல்வேறு வகையான போரேன்கள் ஒரு பெரிய சகப் பிணைப்புத் தொகுதி வேதியியலைக் காட்டுகின்றன, ஆனால் கனமான குழு 13 ஐதரைடுகளில் இப்பண்பு இல்லை. இவற்றின் மூலக்கூற்று வாய்ப்பாடுகள் ஒருபுறமிருக்க இவை பலபடிகளை உருவாக்க முனைகின்றன. அலேன்(அலுமினியம் மூவைதரைடு) என்பது எண்முகமாக ஒருங்கிணைக்கப்பட்ட அலுமினிய அணுக்களைக் கொண்ட ஒரு வலுவான குறைக்கும் முகவராகும். காலேனை தயாரிப்பதற்கு கடினமாக உள்ளது. அறை வெப்பநிலையில் காலியம் மற்றும் ஐதரசனாக சிதைகிறது. இண்டிகேனும் தாலேனும் தயாரிக்கப்படவில்லை மற்றும் எந்த குறிப்பிடத்தக்க காலத்திற்கும் நிலைப்புத்தன்மை அற்றவையாகும்.  
எளிய MH3 குழு 13 ஐதரைடுகள் முக்கோண சமதள மூலக்கூறு வடிவவியலைக் கொண்டுள்ளன. sp<sup>2</sup> கலப்பின மையம் மற்றும் காலியான p-ஆர்பிட்டால் ஆகியன இதற்கான காரணமாகும். நிக்டோசன் குழு ஐதரைடுகளின் முக்கோணப் பிரமிடு வடிவவியலுடன் இது முரண்படுகிறது.  
அனைத்து குழு 13 ஐதரைடுகளும் BH<sub>4</sub><sup>−</sup> மற்றும் AlH<sub>4</sub><sup>−</sup> போன்ற ஐதரசன் எதிர்மின் அயனிகளைக் கொண்டுள்ளன.
# பினகோல் போரேன்

**பினகோல் போரேன்** (*Pinacolborane*) (CH<sub>3</sub>)<sub>4</sub>C<sub>2</sub>O<sub>2</sub>BH என்ற மூலக்கூற்று வாய்ப்பாட்டால் விவரிக்கப்படும் ஒரு போரேன் சேர்மமாகும். பெரும்பாலும் பினகோல்போரேனை HBpin என்று சுருக்கமாக அழைக்கிறார்கள். ஐந்து-உறுப்பினர்கள் கொண்ட C<sub>2</sub>O<sub>2</sub>B வளையத்தில் இணைக்கப்பட்ட போரான் ஐதரைடு வேதி வினைக்குழுவை இச்சேர்மம் கொண்டுள்ளது. தொடர்புடைய போரான் ஆல்காக்சைடுகளைப் போலவே பினகோல் போரேனும் ஓர் ஒற்றை உறுப்பியாகும். நிறமற்ற திரவமாகவும் ஒரு வினைத்திற B-H வேதி வினைக்குழுவை கொண்டுள்ளதாகவும் பினகோல் போரேன் அடையாளப்படுத்தப்படுகிறது.
# பினகோல் போரேன்

## பயன்கள்

வினையூக்கிகளின் முன்னிலையில், பினகோல்போரேன் ஆல்கீன்களில் ஐதரசன்-போரான் பிணைப்பை சேர்க்கிறது. குறைந்த வேகத்தில், இப்பிணைப்பை அல்கைன்களில் சேர்க்கிறது.
ஆல்டிகைடுகள், கீட்டோன்கள்,[6] மற்றும் கார்பாக்சிலிக் அமிலங்களின்
வினையூக்கி இல்லாத ஐதரசன்-போரான் பினாகோல்போரேன் பாதிக்கிறது.  
கார்பன் ஐதரசன் பிணைப்பை செயல்படுத்த பினகோல் போரேன் பயன்படுகிறது.  
பினகோல்போரேனின் ஐதரசன் நீக்க வினையினால் டைபினகோலாட்டோ டைபோரேன் உருவாகிறது.(B<sub>2</sub>pin<sub>2</sub>):
:2(CH<sub>3</sub>)<sub>4</sub>C<sub>2</sub>O<sub>2</sub>BH → (CH<sub>3</sub>)<sub>4</sub>C<sub>2</sub>O<sub>2</sub>B-BO<sub>2</sub>C<sub>2</sub>(CH<sub>3</sub>)<sub>4</sub> + H<sub>2</sub>
# சிட்லகட்டா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | ஜெ. வெங்கடப்பா | சுயேச்சை |  |
| 1962 | எஸ். ஆவல ரெட்டி | இந்திய தேசிய காங்கிரஸ் |  |
| 1967 | பி. வெங்கடராயப்பா |  |  |
| 1972 | ஜெ. வெங்கடப்பா |  |  |
| 1978 | எஸ். முனிசியாமப்பா | இந்திரா காங்கிரஸ் |  |
| 1983 | வி. முனியப்பா | இந்திய தேசிய காங்கிரஸ் |  |
| 1985 | எஸ். முனிசியாமப்பா | ஜனதா கட்சி |  |
| 1989 | வி. முனியப்பா | இந்திய தேசிய காங்கிரஸ் |  |
| 1994 |  |  |  |
| 1999 |  |  |  |
| 2004 | எஸ். முனிசியாமப்பா | மதச்சார்பற்ற ஜனதா தளம் |  |
| 2008 | வி. முனியப்பா | இந்திய தேசிய காங்கிரஸ் |  |
| 2013 | எம். ராஜண்ணா | மதச்சார்பற்ற ஜனதா தளம் |  |
| 2018 | வி. முனியப்பா | இந்திய தேசிய காங்கிரஸ் |  |
| 2023 | பி. என். ரவி குமார் | மதச்சார்பற்ற ஜனதா தளம் | } |
# திருச்சிராப்பள்ளி நாகநாதசுவாமி கோயில்

**திருச்சிராப்பள்ளி நாகநாதசுவாமி கோயில்** என்பது தமிழ்நாடு மாநிலத்தில் திருச்சிராப்பள்ளி மாவட்டத்தின் திருச்சி தெப்பகுளம் அருகில் அமையப் பெற்றுள்ள ஒரு சிவன் கோயில் ஆகும். நாககன்னிகள் வழிபட்ட தலமாக இக்கோயில் கருதப்படுகிறது.  
கடல் மட்டத்திலிருந்து சுமார் 122 மீட்டர் உயரத்தில், என்ற புவியியல் ஆள்கூறுகள் கொண்டு திருச்சிராப்பள்ளி நாகநாதசுவாமி கோயில் அமையப் பெற்றுள்ளது.  
இக்கோயிலானது, தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.
# கார்லோசு டேனியல் அல்போர்னோசு கேப்ரேரா

**கார்லோசு டேனியல் அல்போர்னோசு கேப்ரேரா** (*Carlos Daniel Albornoz Cabrera*) கியூபா நாட்டைச் சேர்ந்த ஒரு சதுரங்க வீரராவார். 2000 ஆமாவது ஆண்டு திசம்பர் மாதம் 26 ஆம் தேதியன்று இவர் பிறந்தார். 2019 ஆம் ஆண்டில் கார்லோசுக்கு பேராதன் பட்டம் வழங்கப்பட்டது. 2023 ஆம் ஆண்டு ஆகத்து மாத நிலவரப்படி கியூபாவிலுள்ள சதுரங்க வீரர்களின் தரவரிசையில் இவர் மூன்றாவது இடத்தில் இருந்தார்.  
2018 ஆம் ஆண்டு நடைபெற்ற 30 ஆவது கார்லோசு டோரே நினைவு சதுரங்கப்போட்டியை 7/9 புள்ளிகள் எடுத்து வென்றார். இப்போட்டியில் லெலிசு இசுடான்லி மார்ட்டினசு துவானி, யூரி கோன்சாலசு விதல் மற்றும் எவ்கெனி இசுடெம்புலியாக்கு ஆகியோரை சமநிலை முறிவு போட்டியில் வென்றார். 2009 ஆம் ஆண்டிலும் இவர் 31 ஆவது கார்லோசு டோரே இரெபெட்டோ நினைவு சதுரங்கப் போட்டியை வென்றார்.
மீண்டும் இப்போட்டியிலும் 7/9 புள்ளிகளைப் பெற்றார். இலூயிசு பெர்னாண்டோ இபர்ரா சாமி, எலியர் மிராண்டா மேசா மற்றும் பார்ட்லோமிச்சு மசீச்சா ஆகியோரை சமநிலை முறிவு போட்டியில் வீழ்த்தினார். 2022 ஆம் ஆண்டு சான் பெட்ரோ டி மகோரிசு நகரில் நடைபெற்ற மண்டல 2.3 சதுரங்கப் போட்டியில் 7.5/9 புள்ளிகள் எடுத்து போட்டியை வென்றார்.  
2019 ஆம் ஆண்டு நடைபெற்ற சதுரங்க உலகக் கோப்பை போட்டியில் கார்லோசு விளையாடினார். இப்போடியின் முதல் சுற்றில் பீட்டர் இசுவிட்லரிடம் தோற்றார். 2021 சதுரங்க உலகக் கோப்பையிலும் கார்லோசு விளையாடினார். முதல் சுற்றில் செக் நாட்டு வீரர் வோச்டேச் பிளாட்டிடம் தோற்றார். மேலும் 2023 ஆம் ஆண்டு உலகக் கோப்பை போட்டியிலும் இவர் முதல் சுற்றில் அலிசர் சுலேமெனோவை தோற்கடித்தார். ஆனால் இரண்டாவது சுற்றில் பாசெம் அமினிடம் தோற்றார்.
# மணப்பாறை நல்லாண்டவர் கோயில்

**மணப்பாறை நல்லாண்டவர் கோயில்** என்பது தமிழ்நாடு மாநிலத்தில் திருச்சிராப்பள்ளி மாவட்டத்தின் மணப்பாறை புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும்.  
கடல் மட்டத்திலிருந்து சுமார் 200 மீட்டர் உயரத்தில், என்ற புவியியல் ஆள்கூறுகள் கொண்டு, மணப்பாறை நல்லாண்டவர் கோயில் அமைந்துள்ளது.  
கோகுலாஷ்டமி, ஸ்ரீராமநவமி, நல்லாண்டவர் பெருந்திருவிழா, சித்திரை வருடப் பிறப்பு, மஹாளய அமாவாசை, ஆடி முதல் நாள் பால்குட விழா, ஆடி வெள்ளி, திருக்கார்த்திகை, ஆவணி உறியடி, விஜயதசமி, தைப்பொங்கல், புரட்டாசி சனிக்கிழமைகள், பங்குனி உத்திரம் மற்றும் மகாசிவராத்திரி ஆகியவை இக்கோயிலில் சிறப்பாகக் கொண்டாடப்படுகின்றன. இக்கோயிலின் மூலவர் நல்லாண்டவர் ஆவார். சப்தகன்னியர், லாடசன்னியாசி சித்தர், கருடாழ்வார், அனுமதி விநாயகர், ஓங்கார விநாயகர், தெப்பக்குளம் முருகன், ஆஞ்சநேயர், முத்துக்கருப்பர், பாரிகாரர், மதுரை வீரன், ஏழு கருப்பண்ணசாமி, பேச்சியம்மன், பட்டத்து யானை, நல்லாண்டவர் யானை ஆகியோரும் இக்கோயிலில் அருள்பாலிக்கின்றனர்.
# சதுரங்க உலகக் கோப்பை 2023

**சதுரங்க உலகக் கோப்பை 2023** (*Chess World Cup 2023* அல்லது *FIDE World Cup 2023*), என்பது 206 சதுரங்க ஆட்ட வீரர்கள் கலந்து கொண்ட ஒற்றை-வெளியேற்ற சதுரங்கப் போட்டியாகும். இது அசர்பைஜான் தலைநகர் பக்கூவில் 2023 சூலை 30 முதல் ஆகத்து 24 வரை நடைபெற்றது. இது 10-ஆவது சதுரங்க உலகக் கோப்பைப் போட்டிகள் ஆகும். இப்போட்டிகளுடன் 2023 மகளிர் உலக சதுரங்க கோப்பை போட்டி பக்கூவில் நடைபெற்றது.  
நடப்பு உலகக் கோப்பை வாகையாளர் சான்-கிறிசித்தோபு தூடா, ஐந்தாவது சுற்றில் பபியானோ கருவானாவிடம் தோற்று போட்டியில் இருந்து விலகினார். 2023 ஆகத்து 24 அன்று நடைபெற்ற இறுதிப்போட்டியில் முன்னாள் உலக வாகையாளரும், நடப்பு முதல்-தர வீரருமான நார்வேயின் மாக்னசு கார்ல்சன், இந்தியாவின் ர. பிரக்ஞானந்தாவை வென்று தனது முதலாவது உலகக் கோப்பையைக் கைப்பற்றினார். மூன்றாம் இடத்தை அமெரிக்காவின் பபியானோ கருவானாவும், நான்காம் இடத்தை அசர்பைஜானின் நிசாத் அபாசொவும் பெற்றனர்.  
வழக்கமாக இப்போட்டியில் முதல் மூன்று இடங்களைப் பிடித்தவர்கள் அடுத்த வாகையாளருக்கான 2024 வேட்பாளர் போட்டிக்குத் தகுதி பெறுவார்கள், ஆனால் மாக்னசு கார்ல்சன் வேட்பாளர் போட்டியில் விளையாடத் தான் விரும்பவில்லை என அறிவித்து விட்டதால், ஏனைய அரையிறுதி வீரர்கள் தகுதி பெறுவார்கள்.
# சதுரங்க உலகக் கோப்பை 2023

## போட்டி வடிவம்

இந்தப் போட்டி எட்டுச் சுற்று முடிவாட்டப் போட்டியாகும். இதில் தரவரிசையில் முதல் 50 இற்குள் உள்ளவர்கள் நேரடியாக இரண்டாவது சுற்றிற்கு செல்வார்கள். இரண்டு அரையிறுதியில் தோற்றவர்கள் மூன்றாவது இடத்துக்கான போட்டியில் விளையாடுகிறார்கள். முதல், இரண்டாவது மற்றும் மூன்றாவது இடத்தைப் பிடிக்கும் வீரர்கள், அடுத்த உலக சதுரங்க வாகைக்கான சவாலைத் தீர்மானிக்கும் போட்டியான 2024 வேட்பாளர்கள் போட்டிக்குத் தகுதி பெறுகின்றனர்.  
ஒவ்வொரு சுற்றிலும் முதல் இரண்டு நாட்களில் மரபு நேர வரம்பு ஆட்டங்களும், தேவைப்பட்டால் மூன்றாவது நாளில் சமன்-முறி (tie-break) ஆட்டங்களும் இருக்கும். நேர வரம்புகள் பின்வருமாறு:  
- இரண்டு மரபு ஆட்டங்களுக்கான நேர வரம்பு: 90 நிமிடங்கள், மேலும் 40-ஆவது நகர்வில் 30 நிமிட அதிகரிப்பு, மேலும் ஒரு வீரருக்கு நகர்வு 1 இலிருந்து 30-வினாடி அதிகரிப்பு.
- மரபு ஆட்டங்களுக்குப் பிறகு போட்டி சமநிலையில் இருந்தால், வீரர்கள் இரண்டு விரைவு ஆட்டங்களை விளையாடுவார்கள், 25 நிமிடங்களும், ஒரு ஆட்டத்திற்கு 10-வினாடி அதிகரிப்பும்.
- போட்டி இப்போதும் சமநிலையில் இருந்தால், வீரர்கள் மேலும் இரண்டு விரைவு ஆட்டங்களை விளையாடுவார்கள், ஒரு வீரருக்கு 10 நிமிடங்களும், ஒரு நகர்வுக்கு 10-வினாடி அதிகரிப்பும்.
- போட்டி இப்போதும் சமநிலையில் இருந்தால், வீரர்கள் இரண்டு பிளிட்சு (புயல்வேக) ஆட்டங்களை விளையாடுவார்கள், ஐந்து நிமிடங்களும், ஒரு வீரருக்கு ஒரு நகர்வுக்கு மூன்று வினாடி அதிகரிப்பும்.
- ஆட்டம் இப்போதும் சமநிலையில் இருந்தால், போட்டியைத் தீர்மானிக்க மூன்று நிமிடங்கள் மற்றும் ஒரு நகர்வுக்கு இரண்டு வினாடி அதிகரிப்புடன் ஒற்றை பிளிட்சு விளையாட்டு விளையாடப்படும். ஒரு தீர்க்கமான முடிவு கிடைக்கும் வரை வீரர்கள் வண்ணங்களை மாற்றி மாற்றி விளையாடுவார்கள்.
# சதுரங்க உலகக் கோப்பை 2023

## போட்டியாளர்கள்

இப்போட்டியில் உலகம் முழுவதிலிருந்து 206 சதுரங்க கிராண்ட்மாஸ்டர்கள் கலந்து கொள்கிறார்கள். உலகக்கோப்பை சதுரங்கப் போட்டித் தொடரில் இந்தியாவின் ர. பிரக்ஞானந்தா மற்றும் நார்வேயின் மாக்னசு கார்ல்சன் இறுதிப்போட்டிக்கு தகுதி பெற்றனர்.
# சதுரங்க உலகக் கோப்பை 2023

## சுற்றுகள் 1–4

போட்டியிடும் 206 பேரும் 16 பிரிவுகளாகப் பிரிக்கப்பட்டு 4 சுற்றுகள் விளையாடுவார்கள். ஒவ்வொரு பிரிவிலும் இருந்து 4-ஆம் சுற்றில் வெற்றி பெறுபவர் அடுத்த சுற்றில் விளையாடத் தகுதி பெறுவார்.
# இராபர்ட் மக்மகான்

இராபர்ட் கே. மெக்மகான்(**Robert K. McMahan)** (பிறப்பு: 1961) ஒரு அமெரிக்க இயற்பியலாளரும் மற்றும் தொழில்முனைவோரும் ஆவார் , அவர் கெட்டரிங் பல்கலைக்கழகத்தின் ஏழாவது, தற்போதைய தலைவர் ஆவார்.
# இராபர்ட் மக்மகான்

## வாழ்க்கையும் தொழிலும்

### கல்வியியல்

மெக்மகான் 1982 ஆம் ஆண்டில் டியூக் பல்கலைக்கழகத்தில் இயற்பியல், கலை வரலாற்றில் இளங்கலைப் பட்டங்களைப் பெற்ற பிறகு, 1986 ஆம் ஆண்டில் டார்ட்மவுத் பல்கலைக்கழகத்தில் கேரி வேக்னரின் கீழ் இயற்பியலில் முனைவர் பட்டத்தையும் பெற்றார். மார்கரெட் கெல்லரின் கீழ் ஆர்வர்டு, சுமித்சோனிய வானியல் மையத்தில் முதுமுனைவர் அமர்த்தத்துக்குப் பிறகு , பல பெருநிறுவன, பொதுத்துறை பங்களிப்புகளில் ஈடுபட்டிருந்தபோது (கீழே உள்ள பெருநிறுவனங்கள், பொதுப் பணிகளைப் பார்க்கவும்) இவர் 1989 முதல் 2008 வரை சேப்பல் கில்லில் உள்ள வட கரோலினா பல்கலைக்கழகத்தில் இயற்பியல், வானியல் ஆராய்ச்சி பேராசிரியராகவும் , ஆக்சுபோர்டு பல்கலைக்கழகத்திலும் தர்ஹாம் பல்கலைக்கழகத்திலும் வருகைதரு அறிஞராகவும் பணியாற்றினார். இவர் 2008 ஆம் ஆண்டில் மேற்கு கரோலினா பல்கலைக்கழகத்தில் கிம்மல் பள்ளியின் நிறுவன புலமுதல்வராகவும் , பொறியியல் பேராசிரியராகவும் சேர்ந்தார் , 2011 ஆம் ஆண்டில் கெட்டரிங் பல்கலைக்கழகத்தின் ஏழாவது தலைவராக ஆனார் , அங்கு இவர் இயற்பியல் பேராசிரியராக அமர்த்தப்பட்டார்.  
மெக்மகான் தனது தொழில் வாழ்க்கையின் தொடக்கத்தில் வெண்குறுமீன்<nowiki/>களில் கணினிவழி படிமமாக்கம், நோக்கீட்டுப் பணிகளுக்காக அறியப்படுகிறார் , பின்னர் அண்டவியல், புரப்பால்வெளி வானியல் ஆகியவற்றில் பணியாற்றினார். ஒரு பட்டதாரி மாணவராக அவர் *ஏழு சாமுராய்* ஆராய்ச்சிக் குழுவில் ஈடுபட்டார் , இது கிரேட் அட்ராக்டர் இருப்பை முன்வைத்தது. இந்த முயற்சியின் விளைவாக பால்வெளிகளுக்கான தொலைவை மதிப்பிடுவதற்கான ஒரு முறையியல் வளர்ச்சி ஏற்பட்டது , இது அண்டத்தின் மொத்தப் பொருண்மை அடர்த்தியை அளவிடுவதற்கான மிகவும் நம்பகமான வழிகளில் ஒன்றாக மாறியுள்ளது. மார்கரெட் கெல்லரின் கீழ் ஹார்வர்ட் & ஸ்மித்சோனியன் வானியற்பியல் மையத்தில் ஒரு முதுமுனைவராக அவர் ஆராய்ச்சியில் பங்கேற்றார் , இதன் விளைவாக அண்டப் பேரியல் கட்டமைப்பின் வரைபடங்கள் உருவாக்கப்பட்டன , இது பெரிய சுவரின் கண்டுபிடிப்புக்கு வழிவகுத்தது.  
அவர் EFAR திட்டத்தில் பேரளவு எண்ணிக்கையில் விண்மீன் செறிந்த நீள்வட்டப் பால்வெளிக் கொத்துகளின் சிறப்பு விரைவு(திசைவேகம்) பற்றிய விரிவான ஆய்வில் உறுப்பினராக இருந்தார் .  
2011,ஆகத்து 1 அன்று கெட்டர்னிங் பல்கலைக்கழகத்தின் தலைவர் பதவியை மெக்மகான் ஏற்றுக்கொண்டார்.
# இராபர்ட் மக்மகான்

## வாழ்க்கையும் தொழிலும்

### பொது, பெருநிறுவனம்

ஹார்வர்ட் & ஸ்மித்சோனிய நிறுவனத்தில் மெக்மகான் , 1988 ஆம் ஆண்டில் கேம்பிரிட்ஜிலும் - மாசசூசெட்சிலும் மெக்மகான் ஆராய்ச்சி ஆய்வகங்களையும் பயன்முறை இயற்பியல் ஆராய்ச்சிவழி உருவாக்க நிறுவனத்தையும் நிறுவினார். இது 1989 ஆம் ஆண்டில் வட கரோலினாவின் ஆராய்ச்சி முக்கோண பூங்காவிற்கு மாற்றப்பட்டது. பின்னர் 2000 ஆம் ஆண்டில் கிரெத்தாக் - மெக்பெத் குழுமத்தால் வாங்கப்பட்டது. பின்னர் அவர் சிஐஏ நிதியுதவி பெறும் தனியார் தன்முனைவோர் மூலதன அமைப்பான இன் - க்யூ - டெல் நிறுவனத்தில் சேர்ந்தார் , பின்னர் வட கரோலினா ஆளுநரின் அறிவியல் தொழில்நுட்பத்திற்கான மூத்த அறிவுரையாளராகவும் , 2003 முதல் 2008 வரை வட கரோலினாவின் அறிவியல் தொழில்நுட்ப வாரியத்தின் நிர்வாக இயக்குநராகவும் பணியாற்றினார். அங்கு அவர் குறிப்பிடத்தக்க மாநில, தேசிய கண்டுபிடிப்புகள் - முதலீட்டு மூலதனம், தொழில்நுட்ப அடிப்படையிலான பொருளாதார மேம்பாட்டுக் கொள்கைகள், சட்டங்களின் வளர்ச்சி ஆகிய பணிகளுக்குத் தலைமை தாங்கினார்.
# இராபர்ட் மக்மகான்

## தனிப்பட்ட வாழ்க்கை

மெக்மகான் 1989 முதல் மெக்கில் பல்கலைக்கழகத்தின் முன்னாள் பட்டதாரி மாணவரான கரேன் தெசுசாம்ப்சை மணந்தார். இவர்களுக்கு இரண்டு குழந்தைகள் உள்ளனர்.
# கொத்தங்குடி சுந்தரேசுவரர் கோயில்

**கொத்தங்குடி சுந்தரேசுவரர் கோயில்** என்பது தமிழ்நாடு மாநிலத்தில் தஞ்சாவூர் மாவட்டத்தின் நாச்சியார்கோவில் புறநகர்ப் பகுதிக்கு அருகிலுள்ள கொத்தங்குடி கிராமத்தில் அமையப் பெற்றுள்ள ஒரு சிவன் கோயில் ஆகும். இக்கோயில் ஒரு தேவார வைப்புத் தலமாகும். திருஞானசம்பந்தரால் புகழப்பட்ட கோயில் இது. 2017ஆம் ஆண்டு ஏப்ரல் மாதம் பத்தாம் நாள் இக்கோயிலின் கும்பாபிசேகம் நடைபெற்றது.  
கடல் மட்டத்திலிருந்து சுமார் 66 மீட்டர் உயரத்தில், என்ற புவியியல் ஆள்கூறுகள் கொண்டு, கொத்தங்குடி சுந்தரேசுவரர் கோயில் அமைந்துள்ளது.  
இக்கோயிலின் மூலவர் சுந்தரேசுவரர் மற்றும் தாயார் மீனாட்சி அம்மன் ஆவர். மகாவிஷ்ணு, மகாலட்சுமி, பிரம்மா, துர்க்கை, தட்சிணாமூர்த்தி, சண்டிகேசுவரர், கங்கா காவிரி விநாயகர், விநாயகர், ஐயப்பன், சூரியன், சந்திரன், அப்பர், சம்பந்தர், சுந்தரர், மாணிக்கவாசகர், காஞ்சி மகாபெரியவர், நவக்கிரகங்கள் ஆகியோரும் இக்கோயிலில் அருள்பாலிக்கின்றனர்.  
தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற கோயில்களில் இக்கோயிலும் ஒன்றாகும்.
# சம்சித்தின் வோகிதோவு

**சம்சித்தின் வோகிதோவு** (Shamsiddin Vokhidov) உசுபெக்கிசுத்தான் நாட்டைச் சேர்ந்த ஒரு சதுரங்க வீரராவார். 2020 ஆம் ஆண்டு இவருக்கு கிராண்டுமாசுட்டர் பட்டம் வழங்கப்பட்டது.  
2015 ஆம் ஆண்டு நடைபெற்ற 14 வயதிற்கு உட்பட்டவர்களுக்கான உலக இளைஞர் சதுரங்கப் போட்டியில் வோகிதோவு வென்றார்.  
16 வயதில், வோகிதோவு 2018 ஆம் ஆண்டு நடைபெற்ற உலக விரைவு சதுரங்க வெற்றியாளர் போட்டியில் உலக சதுரங்க வெற்றியாளர் மேக்னசு கார்ல்சனை தோற்கடித்தார்.  
2021 ஆம் ஆண்டு மே மாதத்தில் நடைபெற்ற ஆசிய ஐப்ரிட்டு வெற்றியாளர் கோபையை வோகிதோவு வென்றார். 2021 சதுரங்க உலகக் கோப்பை போட்டிக்கும் தகுதி பெற்றார். முதல் சுற்றில் லூகா பைசாட்சேவை தோற்கடித்தார். ஆனால் இரண்டாவது சுற்றில் செர்கி கர்சாகினால் தோற்கடிக்கப்பட்டார்.  
2023 ஆம் ஆண்டு அல்மாத்தியில் நடைபெற்ற ஆசிய சதுரங்க வெற்றியாளர் போட்டியை சம்சித்தின் வோகிதோவு வென்றார்.
# சீனிவாசன் (பழங்காசு)

**பழங்காசு** **சீனிவாசன்**, முன்னர் இவர் கல்வெட்டு ஆராய்ச்சிக்காக *பழங்காசு* எனும் பெயரில் ஒரு காலாண்டிதழை நடத்தினார். இதனால் இன்று இவரை ‘பழங்காசு’ சீனிவாசன் என்றால்தான் அனைவருக்கும் தெரியும். பழங்காசு சீனிவாசனின் நூல் சேகரிப்பில் 35,000-க்கும் மேற்பட்ட புத்தகங்கள் உள்ளது. புத்தகங்களுக்கென ஒரு கோடி ரூபாய் வரையில் செலவிட்டுள்ளார்.
70 (2023ல்) வயதாகும் சீனிவாசன் தற்போது ஆவடியில் வசிக்கிறார்.  
இவர் பழமையான் நூல்களை சேகரிப்பதுடன், வாசிக்கவும் செய்தார். இவரது *ஆவடி பாரதி ஆய்வு நூலகம்* எனும் சிறிய நூலகத்தில் தனது 35,000 நூல்களை சேகரித்து வைத்துள்ளார். இவர் திருவாரூருக்கு அருகில் உள்ள அடியக்கமங்கலம் ஊராட்சியில் படித்துக் கொண்டிருந்த போது, அருகில் உள்ள எரவாச்சேரி கிராமத்தின் அஞ்சலகர் அப்துல் கஃபூர் வைத்திருந்த கார்ல் மார்க்ஸ், பிரெட்ரிக் எங்கெல்சு மற்றும் ராகுல சாங்கிருத்யாயன் ஆகியோர்களின் படைப்புகளை படித்ததால், சீனிவாசனுக்கு நூல்களை வாசிக்கும் பழக்கம் ஏற்பட்டது. ‘பழங்காசு’ சீனிவாசன். தமிழ்நாடு கலை இலக்கியப் பெருமன்றத்திற்காக பல ஆண்டுகள் உழைத்தவர். தமிழ்நாடு முற்போக்கு எழுத்தாளர் சங்கத்தின் உருவாக்கத்தில் பங்கெடுத்தவர்.
# சீனிவாசன் (பழங்காசு)

## இளமை

தஞ்சாவூர் மாவட்டம், கும்பகோணம் வட்டம், திருவிடைமருதூர் எனும் சிற்றூரில் தெலுங்கு மொழி பேசும் குடும்பத்தில் பிறந்த சீனிவாசன் உயர்நிலைப் பள்ளிப் படிப்பை முடித்து, தோழிற்பயிற்சி நிலையத்தில் பயின்ற பின், திருச்சிராப்பள்ளி பாரத மிகு மின் நிறுவனத்தில் பணியில் சேர்ந்தார். இக்காலத்தில் சீனிவாசன் இந்தியப் பொதுவுடைமைக் கட்சியின் தொழிற்சங்கப் பணிகளில் களமாடினார். அத்துடன் சீனிவாசன் இந்தியாவைக் குறித்த பல்வேறு நூல்களைத் தேடித்தேடி படித்தார்.
# சீனிவாசன் (பழங்காசு)

## சேகரித்த நூல்களில் பழமையானவைகள்

- 1909ல் வை. மு. கோபால கிருஷ்ணமாச்சாரியால் பதிப்பிக்கப்பட்ட திருக்குறள் பரிமேலழகர் உரை மற்றும் பெயர் தெரியாத 4 பழைய உரைகள்
- பர்த்தலோமேயு சீகன்பால்க் மற்றும் சார்லஸ் தியாப்பிலஸ் ஈவால்ட் ரேனியஸ் ஆகியோர் தமிழில் எழுதி *மோனகன் பதிப்பகத்தார்* வெளியிட்ட விவிலியம் தமிழ் மொழிபெயர்ப்பு நூல்கள்.
- 1960ம் ஆண்டு வந்த ஒரு இதழில் தொடராக ‘மதினத்துந்து’ நூல் ‘தாமிரப் பட்டணம்’ எனும் கதையாக நவீன தமிழ் நடையில் மொழிபெயர்க்கப்பட்ட நூல்.
- வெ. சாமிநாத சர்மா எழுதிய 80 புத்தகங்கள்
- இராமாயணக் கும்மி, நலுங்கு இராமாயணம், இராமாயண வெண்பா, தக்கை இராமாயணம்
# சீனிவாசன் (பழங்காசு)

## பழங்காசு காலாண்டு இதழ்

பழைய நாணயங்கள், கல்வெட்டுகள் மீது அதிக ஈடுபாட்டால் பழங்காசுகளைச் சேகரித்து வந்த சீனிவாசன், தனது மனைவி சுசீலாதேவியை ஆசிரியராகக் கொண்டு 2001ல் ‘பழங்காசு’ காலாண்டு இதழைத் தொடங்கினார்.
# விஜய் சாகர் வனவிலங்கு காப்பகம்

**விஜய் சாகர் வனவிலங்கு காப்பகம்** (*Vijai Sagar Wildlife Sanctuary*) உத்தரப்பிரதேசத்தின் மகோபா மாவட்டத்தில் அமைந்துள்ளது. விஜய் சாகர் வனவிலங்கு சரணாலயம் 1990-ல் நிறுவப்பட்டது.
# விஜய் சாகர் வனவிலங்கு காப்பகம்

## அணுகல்

சரணாலயத்திலிருந்து 4 கி. மீ. தொலைவில் மகோபாவில் அருகிலுள்ள தொடருந்து மற்றும் பேருந்து நிலையங்கள் அமைந்துள்ளன. இது அலகாபாத் மற்றும் ஜான்சியிலிருந்து சாலை மற்றும் தொடருந்து மூலம் நன்கு இணைக்கப்பட்டுள்ளது. அருகிலுள்ள வானூர்தி நிலையம் கஜுராஹோ. இது மகோபாவிலிருந்து 70 கி.மீ. தொலைவில் உள்ளது.
# 4-அமினோயிருபீனைலமீன்

**4-அமினோயிருபீனைலமீன்** (*4-Aminodiphenylamine*) C<sub>12</sub>H<sub>12</sub>N<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தில் இருபீனைலமீனுடன் கூடுதலாக ஒரு அமீன் பதிலீடு செய்யப்பட்டிருக்கும். அனிலினின் இந்த இருபடி பல்வேறு தொழில்துறை பயன்பாடுகளைக் கொண்டுள்ளது. தலை முடி சாயத்திற்கான மூலப்பொருள் என்றாலும் தோல் தொடர்பு மூலம் நச்சுத்தன்மை பற்றிய கவலைகளை எழுப்பியுள்ளது. இரப்பர் தொழிலில் பல பொருட்களுக்கான தொடக்க வினை பொருளாக 4-அமினோயிருபீனைலமீன் பயன்படுகிறது. ஒரு மில்லிலிட்டருக்கு 100 நானோகிராம்களுக்குக் குறைவான அளவில் நைட்ரைட்டின் அளவு பகுப்பாய்வுக்கான வண்ண அளவீட்டு சோதனைக்கு, நைட்ரைட்டு வினையூக்கியால் 4-அமினோயிருபீனைலமீன் உடன் N,N-இருமெத்திலனிலீன் ஈடுபடும் இணைப்பு வினை அடிப்படையாகும்.  
தொழில்துறை உற்பத்தியின் மிகவும் பொதுவான வழி 4-நைட்ரோகுளோரோபென்சீனுடன் அனிலின் ஈடுபடும் வினையும் அதை தொடர்ந்து உருவாகும் இடைநிலையான 4-நைட்ரோயிருபீனைலமீனைக் குறைத்து தயாரிக்கும் முறையாகும். நைட்ரோபென்சீனுடன் அனிலீனைச் சேர்த்து அணுக்கரு கவர் அரோமாட்டிக் பதிலீட்டு வினைமூலம் ஐதரசனைச் சேர்க்கும் வினை ஒரு மாற்றுத் தயாரிப்பு முறையாகும். இவ்வினைக்கு மற்றுமொரு குறைப்பு படிநிலை அவசியமாகும்.
# சர்சாய் நவார் ஈரநிலம்

**சர்சாய் நவார் ஈரநிலம்** (*Sarsai Nawar Wetland*) என்பது சர்சாய் நவார் சதுப்புநிலம் என்பது இந்தியாவின் உத்தரப்பிரதேச மாநிலத்தில் இட்டாவா மாவட்டத்தில் சர்சாய் நவாரில் அமைந்துள்ள பறவைகள் காப்பகமாகும். இந்த ஈரநிலம் நீர்ப்பறவைகளைப் பாதுகாப்பதை நோக்கமாகக் கொண்டுள்ளது. இது குறிப்பாக சாரசு கொக்கினை பாதுகாப்பதை நோக்கமாகக் கொண்டது. இது 2019ஆம் ஆண்டு முதல் பாதுகாக்கப்பட்ட ராம்சார் தளமாக நியமிக்கப்பட்டுள்ளது.
# சர்சாய் நவார் ஈரநிலம்

## மேலும் பார்க்கவும்

- இட்டாவா வனவிலங்குப் பூங்கா
# தனூரி ஈரநிலம்

**தனூரி ஈரநிலம்** (*Dhanauri Wetlands*) என்பது இந்தியாவின் உத்தரப் பிரதேசத்தில் உள்ள தன்கௌருக்கு அருகிலுள்ள தனூரி கிராமத்தில் அமைந்துள்ள ஒரு பறவைக் கண்காணிப்புப் பகுதியாகும்.
# தனூரி ஈரநிலம்

## பல்லுயிர்

தனூரி ஈரநிலத்தில் 120க்கும் மேற்பட்ட சாரசு கொக்குகள் உள்ளன. சாரசு கொக்குகள் உத்தரப்பிரதேசத்தின் மாநிலப் பறவையாகும்.
# பெஞ்சமின் கிளெதுரா

**பெஞ்சமின் கிளெதுரா** (*Benjámin Gledura*) அங்கேரி நாட்டைச் சேர்ந்த ஒரு சதுரங்க விளையாட்டு வீரராவார். 1999 ஆம் ஆண்டு சூலை மாதம் 4 ஆம் தேதியன்று இவர் பிறந்தார். 2016 ஆம் ஆண்டு இவருக்கு சதுரங்க பேராதன் பட்டம் வழங்கப்பட்டது.
# பெஞ்சமின் கிளெதுரா

## சதுரங்க வாழ்க்கை

1999 ஆம் ஆண்டில் பிறந்த கிளெதுரா 2014 ஆம் ஆண்டில் பன்னாட்டு மாசுட்டர் பட்டத்தையும் 2016 ஆம் ஆண்டில் பேராதன் பட்டத்தையும் பெற்றார். 2019 ஆம் ஆண்டு பிப்ரவரி மாதம் வரை அங்கேரியின் சதுரங்க வீரர் தரவரிசையில் 6 ஆவது இடத்தில் இருந்தார்.  
ஜனவரி 2019 ஆம் ஆண்டு சனவரி மாதத்தில் கிளெதுரா டாடா எஃகு நிறுவனத்தின் சதுரங்கப் போட்டியில் போட்டியிட்டு, 8½/13 (+5–1=7) புள்ளிகள் எடுத்து மூன்றாவது இடத்தைப் பிடித்தார். மார்ச் மாதம்,இவர் ஐரோப்பிய தனிநபர் சதுரங்கப் போட்டியில் பங்கேற்றார். அப்போட்டியில் இவர் 7½/11 (+5–1=5) புள்ளிகளுடன் 19 ஆவது இடத்தைப் பிடித்தார். 2019 ஆம் ஆண்டு நடைபெற்ற சதுரங்க உலகக் கோப்பைக்கு தகுதி பெற்றார்.  
2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பை போட்டியிலும் இவர் கலந்து கொண்டார்.
# பல் நிறுவனங்களின் பட்டியல்

**பல் நிறுவனங்களின் பட்டியல்** (*List of dental organizations*) என்பது உலகெங்கிலும் உள்ள பல்வேறு தேசிய மற்றும் பன்னாட்டுப் பல் நிறுவனங்களின் பட்டியல் ஆகும்.
# பல் நிறுவனங்களின் பட்டியல்

## ஆத்திரேலியா

- ஆத்திரேலிய பல் மருத்துவ சங்கம்.
# பல் நிறுவனங்களின் பட்டியல்

## கனடா

- கனடா பல்மருத்துவர் சங்கம்
- கனடிய பல் மருத்துவ சங்கம்
- அரச பல் மருத்துவக் கல்லூரி
# பல் நிறுவனங்களின் பட்டியல்

## ஐரோப்பா

- ஐரோப்பிய பல்மருத்துவக் கூட்டமைப்பு
- பன்னாட்டு குழந்தை பல் மருத்துவ சங்கம்
# பல் நிறுவனங்களின் பட்டியல்

## இந்தியா

- இந்தியப் பல் மருத்துவக் கழகம்
- இந்தியப் பல் மருத்துவ மன்றம்
# பல் நிறுவனங்களின் பட்டியல்

## சீசெல்சு

- சீசெல்சு மருத்துவ மற்றும் பல் மருத்துவ சங்கம்
- சீசெல்சு மருத்துவ மற்றும் பல் மருத்துவ மன்றம்
# பல் நிறுவனங்களின் பட்டியல்

## ஸ்பெயின்

- முதன்மை பல் அறக்கட்டளை
# பல் நிறுவனங்களின் பட்டியல்

## சுவீடன்

- சுவீடம் பல் மருத்துவ சங்கம்
- சுவீடன் பல் மருத்துவ சமூகம்
# பல் நிறுவனங்களின் பட்டியல்

## ஐக்கிய இராச்சியம்

- பொது பல் மருத்துவ குழுமம் - ஒழுங்குமுறை அமைப்பு
- தேசிய சுகாதார சேவை-பொது சுகாதார பல் மருத்துவம்
- பிரித்தானிய பல் மருத்துவ சங்கம்
- வாய்வழி சுகாதார அறக்கட்டளை
- பிரித்தானிய பல் தொழில்நுட்ப சமூகம்
- பல் வல்லுநர்கள் சங்கம்
- பொது பல் பயிற்சி பீடம்
- பல் தொழில்நுட்ப வல்லுநர்கள் சங்கம்
# பல் நிறுவனங்களின் பட்டியல்

## அமெரிக்கா

- அமெரிக்க பல் மருத்துவ சங்கம்
# ஆத்திரேலிய பல் மருத்துவ சங்கம்

**ஆத்திரேலிய பல் மருத்துவ சங்கம்** (*Australian Dental Association*) என்பது ஆத்திரேலியாவில் 1928-ல் நிறுவப்பட்ட பல் மருத்துவத் தொழிலுக்கான தேசிய அமைப்பாகும். ஆத்திரேலியாவின் ஒவ்வொரு பிரதேசத்திலும் கிளைகளைக் கொண்ட தன்னார்வ உறுப்பினர் அமைப்பாகும் இது.
# ஆத்திரேலிய பல் மருத்துவ சங்கம்

## நோக்கங்கள்

ஆத்திரேலிய பல் மருத்துவ சங்கம் மூன்று முக்கிய நோக்கங்களைக் கொண்டுள்ளது:  
- பாதுகாப்பான, உயர்தர தொழில்முறை வாய்வழி சுகாதார சேவையை வழங்குவதற்கான திறனை மேம்படுத்த உறுப்பினர்களுக்கு ஆதரவளித்தல்  
- பொதுமக்களின் வாய்வழி மற்றும் பொது ஆரோக்கியத்தை மேம்படுத்துவதை ஊக்குவித்தல்
- பல் மருத்துவத்தின் நெறிமுறைகள், கலை மற்றும் அறிவியலை மேம்படுத்துதல்
# பர்தியா தனேசுவர்

**பர்தியா தனேசுவர்** (Bardiya Daneshvar, ) ஈரான் நாட்டைச் சேர்ந்த ஒரு சதுரங்க விளையாட்டு வீரராவார். 2006 ஆம் ஆண்டு சூன் மாதம் 21 ஆம் தேதியன்று இவர் பிறந்தார். 2023 ஆம் ஆண்டு பர்தியா தனேசுவருக்கு பேராதன் பட்டம் வழங்கப்பட்டது.
# பர்தியா தனேசுவர்

## சதுரங்க வாழ்க்கை

2022 ஆம் ஆண்டு சூன் மாதத்தில் தனேசுவர் ஈரானிய ஆடவர் இறுதி சதுரங்கப் போட்டியை வென்றார். இப்போட்டியில் அந்நாட்டின் முதல் நிலை வீரரான செயத் கலீல் மௌசாவிக்கு தேசுவருக்குப் பின்தங்கினார் என்பது குறிப்பிடத்தக்கதாகும்.  
அக்டோபர் 2022 ஆம் ஆண்டு அக்டோபர் மாதத்தில் தனேசுவர் உலக இளைஞர் 16 வயதுக்குட்பட்டோர் ஒலிம்பியாடு போட்டியில் ஈரானைப் பிரதிநிதித்துவப்படுத்தினார். இந்தியாவின் வி. பிரணவ் உடனான போட்டி சமநிலையில் முடிந்ததால் ஈரானும் இந்தியாவும் போட்டியை சமநிலையில் முடித்தன.  
2023 ஆண்டு சூன் மாதத்தில் தனேசுவர் ஆசிய கண்டங்களுக்கிடையிலான சதுரங்க வெற்றியாளர் போட்டியில் இரண்டாவது இடத்தைப் பிடித்தார், வெற்றியாளர் சம்சிதின் வோகிதோ முதலிடம் பிடித்தார்.  
தனேசுவர் 2023 சதுரங்க உலகக் கோப்பையில் விளையாடினார், அங்கு இவர் முதல் சுற்றில் மகமது முரட்லியை தோற்கடித்தார். பின்னர் கிராண்ட்மாசுட்டர் மற்றும் போட்டியின் 12 ஆவது நிலை வீரரான அலெக்சாண்டர் கிரிசுசுக்கை இரண்டாவது சுற்றில் தோற்கடித்தார். தனேசுவர் பின்னர் மூன்றாவது சுற்றில் சேலம் சலேவிடம் தோற்ருப் போனார்.
# இலங்கை தேயிலை அருங்காட்சியகம்

**இலங்கை தேயிலை அருங்காட்சியகம்** என்பது ஹந்தனை தேயிலை தொழிற்சாலையில் அமைந்துள்ளது. இது முதலில் 1925-ல் கட்டப்பட்டது. இது கண்டிக்கு தெற்கே அமைந்துள்ளது.  
தீவில் காபி உற்பத்தி தோல்வியடைந்ததைத் தொடர்ந்து தேயிலை வெற்றிகரமாகப் பயிரிடப்பட்ட பிரதேசங்களில் ஹந்தனையும் ஒன்றாகும். 1920களில் நிறுவப்பட்ட பசறை உப நிலையத்தைப் போன்று 1959-ல் இலங்கை தேயிலை ஆராய்ச்சி நிறுவனம் ஹந்தனை தோட்டத்திலிருந்து குத்தகைக்கு எடுக்கப்பட்டு காணியில் உப நிலையம் ஒன்றை நிறுவியது. நாட்டின் மையப்பகுதியில் தேயிலை உற்பத்தியின் தேவையினை பூர்த்தி செய்ய, பூச்சி, வறட்சியை எதிர்க்கும் தேயிலை இரகங்களை உற்பத்தி செய்யும் நோக்கில் ஹந்தனை நிலையம் அமைக்கப்பட்டது.  
இலங்கை தேயிலை அருங்காட்சியகம் 1982ஆம் ஆண்டின் தொழிற்சாலை சட்டத்தின் 21ஆம் பிரிவின் கீழ் 9 சனவரி 1998-ல் கிளிபோர்ட் ரத்வத்தே (இலங்கை தேயிலை வாரியத்தின் தலைவர்) அவர்களால் ஆரம்பிக்கப்பட்ட ஒரு நடவடிக்கையின் கீழ் இணைக்கப்பட்டது. இந்த அருங்காட்சியகம் 1 திசம்பர் 2001 அன்று முறையாகத் திறக்கப்பட்டது. இந்த அருங்காட்சியகத்தில் ஜேம்சு டெய்லர் மற்றும் தாமசு லிப்டன் உள்ளிட்ட தேயிலை முன்னோடிகளின் காட்சிப் பொருட்கள் மற்றும் பல பழங்கால தேயிலை பதப்படுத்தும் சாதனங்கள் உள்ளன. தரை தளத்தில் 19ஆம் நூற்றாண்டின் காலனித்துவ மின்னாக்கிகள், உருளைகள், உலர்த்திகள், நொதித்தல் அட்டவணைகள், வரிசைப்படுத்தும் இயந்திரங்கள் போன்றவை உள்ளன. இரண்டாவது மாடியில் நூலகம் மற்றும் அருங்காட்சியகம் உள்ளது. மூன்றாவது தளத்தில் ஒரு கடை உள்ளது. மேல் தளத்தில் உணவகம் மற்றும் தேநீர் அறைகள் உள்ளன.
# இலங்கை தேயிலை அருங்காட்சியகம்

## மேலும் பார்க்கவும்

- இலங்கையில் உள்ள அருங்காட்சியகங்களின் பட்டியல்
# இலங்கை கொண்டைக் குயில்

**இலங்கை கொண்டைக் குயில்** (ceylon pied crested cuckoo) (உயிரியல் பெயர் *Clamator jacobinus jacobinus*) என்பது சுடலைக் குயிலின் மூன்று கிளையினங்களில் ஒன்றாகும். இது தென் இந்தியா, இலங்கை, தென் மியான்மர் ஆகிய பகுதிகளில் காணப்படுகிறது.
# இலங்கை கொண்டைக் குயில்

## விளக்கம்

மைனா அளவில் இருக்கும் இலங்கை கொண்டைக் குயிலானது நீண்ட வாலுடன் சுமார் 33 செ. மீட்டர் நீளம் இருக்கும். இதன் அலகு கருப்புகவும், விழிப்படலம் பழுப்பு நிறத்திலும், கால்கள் ஈய நிறத்திலும், விரல்கள் கறுப்பாகவும் இருக்கும். தலையில் உள்ள கொண்டை உள்ளிட்ட உடலின் மேற்பகுதி முழுக்க கறுப்பாக இருக்கும். உடலின் கீழ்ப்பகுதி முழுக்க வெண்மையாக இருக்கும். இறக்கைகளில் வட்டமான வெள்ளைப் பட்டையும், வால் இறகைகளில் வட்டமான வெள்ளைப் பட்டையும், வால் இறகுகளின் முனையின் மேற்பகுதியின் வெண்மையும் பறக்கும்போது தெளிவாகத் தெரியும். ஆண் பெண் பறவைகள் ஒன்றுபோல இருக்கும்.
# இலங்கை கொண்டைக் குயில்

## பரவலும் வாழிடமும்

இப்பறவை தென்னிந்தியா, இலங்கை, தென் மியான்மர் ஆகிய புகுதிகளில் காணப்படுகிறது. ஆந்திராவின் வட பகுதி தவிர தென்னிந்தியா முழுவதும் மழைக்காலத்தில் பரவலாகவும், கோடைக் காலத்தில் ஆங்காங்கேயும் காண இயலும். மலைகளில் 2000 மீட்டர் உயரம்வரை காணப்படுகிறது. பூங்குருவி முதலிய பறவைகளின் கூட்டில் ஒன்று அல்லது இரண்டு முட்டைகள் இடும். எந்தப் பறவையின் கூட்டில் முட்டை இடுகின்றதோ அந்தப் பறவையின் முட்டை நிறத்தையும் உருவையும் ஒத்ததாக இருக்கும்படி முட்டை இடும் ஆற்றல் கொண்டது.
# விஜயதுர்க்கம் கோட்டை

**விஜயதுர்க்கம் கோட்டை** (*'Vijaydurg Fort*), இந்தியாவின் மகாராட்டிரா மாநிலத்தின் சிந்துதுர்க் மாவட்டத்தின் கடலில் அமைந்த கடல் கோட்டை ஆகும். இக்கோட்டையை சில்ஹார வம்ச ஆட்சியாளர் இரண்டாம் போஜன் 1193-1205 காலகட்டத்தில் கட்டினார். மராட்டியப் பேரரசர் சத்திரபதி சிவாஜி ஆட்சிக் காலத்தில் இக்கோட்டையை புதுப்பித்து கட்டினார்.  
5 ஏக்கர் பரப்பளவில் அமைந்த விஜயதுர்க்கம் கோட்டையைச் சுற்றிலும் நான்கு புறமும் கடல் நீரால் சூழப்பட்டது. பல காலத்திற்குப் பின்னர் இக்கோட்டையின் கிழக்குப் பகுதியில் சாலை அமைத்து நிலப்பரப்புடன் இணைக்கப்பட்டது. தற்போது இக்கோட்டையின் பரப்பளவு 17 ஏக்கராகவும், மூன்று புறங்களிலும் அரபுக் கடலால் சூழப்பெற்றது. சத்திரபதி சிவாஜி இக்கோட்டையின் பரப்பளவை அதிகரித்து, கிழக்குப் பகுதியில் 36 மீட்டர் உயரம் கொண்ட 3 மதில் சுவர்களை எழுப்பினார்.
# விஜயதுர்க்கம் கோட்டை

## அமைவிடம்

மகாராட்டிரா மாநிலத்தின் சிந்துதுர்க் மாவட்டத்தின் தேவகடத் தாலுகாவில் உள்ள விஜயதுர்க் நகரத்தின் கடற்கரையை ஒட்டி, அரபுக் கடலில் அமைந்துள்ளது. இக்கோட்டையின் கிழக்குப் பகுதி சிறிய சாலையால் நிலப்பரப்புடன் இணைக்கப்பட்டு, மற்ற மூன்று புறங்களில் அரபுக் கடலால் சூழப்பட்டது.
# விஜயதுர்க்கம் கோட்டை

## இதனையும் காண்க

- இந்தியாவில் உள்ள கோட்டைகளின் பட்டியல்
# கோட்டை அருங்காட்சியகம்

**கோட்டை அருங்காட்சியகம்** (*Kotte Museum*) என்பது இலங்கையின் சிறீ ஜெயவர்தனபுர கோட்டையில் உள்ள ஒரு தொல்பொருள் அருங்காட்சியகம் ஆகும். இது பொறளை - பிடகோட்டே பிரதான வீதியில் எத்துல் கோட்டை பங்களா சந்தியில் அமைந்துள்ளது. இந்த அருங்காட்சியகம் நாட்டின் மேல் மாகாணத்திற்கான பிராந்திய அருங்காட்சியகமாகச் செயல்படுகிறது. இந்த அருங்காட்சியகத்தினை இலங்கையின் தொல்பொருளியல் திணைக்களம் பராமரிக்கின்றது.  
இந்த அருங்காட்சியகம் முதன்முதலில் 1992-ல் ஈ.டபிள்யூ. பெரேரா நினைவு அருங்காட்சியகமாக இஹல வளவ்வயில் நிறுவப்பட்டது. மறைந்த அரசியல்வாதி ஈ.டபிள்யூ. பெரேராவின் வசிப்பிடமாக இருந்த இந்த அருங்காட்சியகம் 1995ஆம் ஆண்டில் பொதுமக்களுக்குத் திறக்கப்பட்டதாக அறிவிக்கப்பட்டது.  
அருங்காட்சியக கட்டிடம் ஐந்து கண்காட்சி அறைகளைக் கொண்டுள்ளது. கோட்டை மற்றும் கோட்டையினைச் சுற்றியுள்ள பகுதிகளிலிருந்து சேகரிக்கப்பட்ட பல்வேறு தொல்பொருட்களைக் காட்சிப்படுத்த இந்த அறைகள் பயன்படுத்தப்படுகிறது. பல்வேறு பிராந்திய கொடிகள், ஆடைகள், சிலைகள், நாணயங்கள், வாள்கள், கத்திகள், துப்பாக்கிகள், ஆயுதங்கள், மட்பாண்டங்கள், வரைபடங்கள் மற்றும் ஈ.டபிள்யூ. பெரேரா பயன்படுத்திய பொருட்களின் தொகுப்பு மற்றும் டக்ளஸ் ரணசிங்கவினால் வழங்கப்பட்ட பொருட்களும் இங்குள்ள காட்சிப் பொருட்களில் அடங்கும்.
# கோட்டை அருங்காட்சியகம்

## மேலும் பார்க்கவும்

- இலங்கையில் உள்ள அருங்காட்சியகங்களின் பட்டியல்
# கசாகலை அருங்காட்சியகம்

**கசாகலை தொல்பொருள் அருங்காட்சியகம்** (*Kasagala Museum*) என்பது இலங்கையின் கசாகலையில் அமைந்துள்ள ஒரு அருங்காட்சியகம் ஆகும். இது இலங்கை தொல்பொருள் திணைக்களத்தால் பராமரிக்கப்பட்டு வந்தது. இந்த அருங்காட்சியகம் கசாகலை மற்றும் அதனைச் சுற்றியுள்ள பகுதிகளைச் சேர்ந்த பழங்கால பொருட்களைக் காட்சிப்படுத்தப் பயன்படுகிறது.
# கசாகலை அருங்காட்சியகம்

## மேலும் பார்க்கவும்

- இலங்கையில் உள்ள அருங்காட்சியகங்களின் பட்டியல்
# உகார் அசத்லி

**உகார் அசத்லி** (*Vugar Asadli*) அசர்பைசான் நாட்டைச் சேர்ந்த ஒரு சதுரங்க விளையாட்டு வீரராவார். 2001 ஆம் ஆண்டு அக்டோபர் மாதம் 9 ஆம் தேதியன்று இவர் பிறந்தார். 2019 ஆம் ஆண்டில் அசத்லிக்கு சதுரங்க கிராண்டு மாசுட்டர் பட்டம் வழங்கப்பட்டது. 2020 ஆம் ஆண்டு செப்டம்பர் மாதத் தரவுகளின்படி அசத்லி அசர்பைசான் நாட்டின் சதுரங்க தரவரிசையில் 9 ஆவது இடத்தில் இருந்தார்.  
2016 ஆம் ஆண்டு நடைபெற்ற உலக இளைஞர் சதுரங்க ஒலிம்பியாடு போட்டியில் 3 ஆவது பலகையில் விளையாடிய அசத்லி 6/8 புள்ளிகள் எடுத்தார். அதே சமயம் 2020 ஆம் ஆண்டு போர்ச்சுகல் திறந்தநிலை விரைவு சதுரங்கப் போட்டியில், இவர் 6.5/8 புள்ளிகள் பெற்று 9 ஆவது இடத்தில் இருந்தார். 2020 போர்ச்சுகல் திறந்தநிலை சதுரங்கப் போட்டியில் இவர் 7/9 புள்ளிகள் எடுத்தார். இயூகோ டென் எர்டாக்கு, எவ்கெனி அலெக்சீவ், எட்வர்டோ இடுரிசாகா, அலெக்சாண்டர் இண்ட்சிக்கு, ஆர்யன் தாரி, அலெக்சாண்டர் மோட்டிலெவ் மற்றும் திக்ரான் கமாரியன் ஆகியோருடன் 2 முதல் 9 ஆவது வரையிலான இடத்தில் இருந்தார். பக்கூ திரந்தநிலை சதுரங்கப் போட்டியில் 2019 ஆம் ஆண்டில் இவர் 7.5/9 புள்ளிகள் எடுத்து 3 ஆவது இடத்தைப் பிடித்தார்.  
அசாத்லி 2017 ஆம் ஆண்டில் பிடே அமைப்பிடமிருந்து பன்னாட்டு மாசுட்டர் பட்டத்தையும், 2015 ஆம் ஆண்டில் பிடே மாசுட்டர் பட்டத்தையும், 2014 ஆம் ஆண்டில் மாசுட்டர் பட்டத்தையும் பெற்றார்.
# சப்பான் பல் மருத்துவ சங்கம்

**சப்பான் பல் மருத்துவ சங்கம்** (*Japan Dental Association*)(日本歯科医師会, Nihon Shika Ishikai) என்பது சப்பானில் உள்ள பல் மருத்துவர்களில் 72% உறுப்பினர்களைக் கொண்ட ஒரு சப்பானிய கூட்டு நிறுவனமாகும். பல் மருத்துவர்கள் மற்றும் நோயாளிகளின் நலன்களை மேம்படுத்துவதற்காக இந்த சங்கம் 1903ஆம் ஆண்டில் நிறுவப்பட்டது. இதனை சப்பானிய பல் மருத்துவர் கிசாய் தகயாமா தலைமையில் நிறுவப்பட்டது.
# இந்திய பல்மருத்துவ சங்கம்

**இந்தியப் பல்மருத்துவ சங்கம்** (*Indian Orthodontic Society*) என்பது பல் மருத்துவர்களுக்கான தொழில்முறை சங்கமாகும். இது 1965-ல் இந்தியாவின் மும்பையில் தொடங்கப்பட்டு இந்திய தொழில்முறை சட்டம் 1992-ன் கீழ் தமிழ்நாட்டின் வேலூரில் பதிவுசெய்யப்பட்ட அமைப்பாகும்.
# இந்திய பல்மருத்துவ சங்கம்

## வரலாறு

இந்தியப் பல்மருத்துவ சங்கம் தனது முதல் ஆண்டு மாநாட்டை 1967-ல் புது தில்லியில் நடத்தியது. *இந்தியப் பல்மருத்துவ சங்க ஆய்விதழ்* முதல் ஆசிரியர் எச். டி. மெர்ச்சண்டால் மாநாடு தொடங்கப்பட்டது. சங்கத்தின் நிறுவனத் தலைவராகவும் இருந்தார். நைஷாத் பரிக் நிறுவன செயலாளராகவும் பொருளாளராகவும் இருந்தார். மற்ற நிறுவன உறுப்பினர்கள் ஏ.பி. மோடி, கேகி மிஸ்ட்ரி, மோகன்தாசு பட், பிரேம் பிரகாசு மற்றும் மறைந்த ஹெச்எஸ் சேக்.  
இந்த சங்கம் 1999-ல் இந்தியப் பல்மருத்துவ வாரியத்தை நிறுவியது. இது இந்தியாவில் பல் மருத்துவத் துறையில் முதல் மற்றும் உலகில் மூன்றாவது வாரியமாகும். பல் மருத்துவ முதுநிலை கல்வியினை முடித்த பிறகு ஐந்து வருட அனுபவமுள்ள உறுப்பினர்களை ஆய்வு செய்ய வாரியம் நிறுவப்பட்டது.இந்தியப் பல்மருத்துவ சங்கம் 1995-ல் உலக பல்மருத்துவ கூட்டமைப்பின் ஒரு பகுதியாக மாறியது.
# இந்திய பல்மருத்துவ சங்கம்

## நோக்கங்கள்

1. பல்மருத்துவப் படிப்பைப் பிரபலப்படுத்தவும் ஊக்குவிக்கவும்
1. பல் வரிசை சீராக்கம் மற்றும் முக சீரமைப்பு நடைமுறைகளைப் பிரபலப்படுத்தவும் பரப்பவும்
1. பல்மருத்துவத்தின் முக்கியத்துவத்தைப் பற்றி பொதுமக்களுக்குக் கற்பித்தல்
# இந்திய பல்மருத்துவ சங்கம்

## மேலும் பார்க்கவும்

- இந்திய பல் மருத்துவக் கழகம்
# ஐடிஎசு பல் மருத்துவமனை

**ஐடிஎசு பல் மருத்துவமனை** (*ITS Dental Hospital*) என்பது இந்தியாவின் உத்தரப் பிரதேசத்தில் உள்ள நொய்டா பெருநகரில் அமைந்துள்ள இந்திய மருத்துவமனை மற்றும் ஆராய்ச்சி மையமாகும். இது 1996-ல் மருத்துவர் ஆர். பி. சாதாவால் நிறுவப்பட்ட ஐடிஎசு கல்விக் குழுமத்தின் மருத்துவமனையாகும்.
# ஐடிஎசு பல் மருத்துவமனை

## வரலாறு

ஐடிஎசு பல் மருத்துவமனை நொய்டா மாநகரில் 2006-ல் துர்கா அறக்கட்டளையால் நிறுவப்பட்டது. இது 1996-ல் மருத்துவர் ஆர். பி. சதாவால் நிறுவப்பட்ட ஐடிஎசு குழுவின் ஒரு பகுதியாகும். பல் மருத்துவம், பொறியியல், மேலாண்மை மற்றும் மருந்தியல் கல்வி ஆகிய துறைகளில் கல்லூரிகளை இந்த குழுமம் நிறுவியுள்ளது. ஐடிஎசு பல் மருத்துவமனையின் கிளை காஜியாபாத்தின் முராத் நகரில் உள்ளது.
# ஐடிஎசு பல் மருத்துவமனை

## விருதுகள்

- கின்னஸ் உலக சாதனை நிகழ்வாக 2018-ல் 4097 பேர் கலந்துகொண்ட வாயினை சுத்தப்படுத்த வாய்த் தூய்மிப்பி பயன்படுத்தும் நிகழ்வு நடைபெற்றது.
# ஐடிஎசு பல் மருத்துவமனை

## சமூக முயற்சிகள்

ஐடிஎசு பல் மருத்துவமனை "பசுமை" முயற்சியை மேற்கொண்டுள்ளது. இதன் முக்கிய கவனம் கரியமில தடம், திடக்கழிவு மேலாண்மை மற்றும் மாற்று ஆற்றல் வள பயன்பாட்டினைக் குறைப்பதில் உள்ளது. 2020ஆம் ஆண்டில், மருத்துவமனை ஊழியர்கள் கொரோனா வைரஸ் நோயால் பாதிக்கப்பட்டவர்களுக்கு 250 படுக்கைகளை வழங்கினர்.